സസ്പെന്സ് ത്രില്ലര് ചിത്രം 12th മാന്റെ സെറ്റില് മോഹന്ലാല് ഏട്ടനെത്തിയെന്ന് വീഡിയോ പങ്കുവെച്ച് ജീത്തു ജോസഫ് ജീത്തു ജോസഫ് മോഹന്ലാല് കൂട്ടുകെട്ടില് ഒരുങ്ങുന്ന പുതിയ ചിത്രമാണ് 12th മാന്. ചിത്രത്തിന്റെ സെറ്റില് മോഹന്ലാല് എത്തിച്ചേര്ന്നു. ദൃശ്യം 2, റാം എന്നീ ചിത്രങ്ങള്ക്ക് ശേഷം ഇരുവരും ചേര്ന്നൊരുക്കുന്ന ചിത്രമാണ് 12th മാന്. മോഹന്ലാല് ജീത്തു ജോസഫ് കൂട്ടുകെട്ടിന്റെ നാലാമത് ചിത്രമാണ് ഇത്. നിഴലുകള് മറനീക്കുന്നു എന്ന ടാഗ്ലൈനോട് കൂടി പ്രഖ്യാപിക്കപ്പെട്ട സിനിമയാണ് 12th മാന്. 24 മണിക്കൂറിനുള്ളില് നടക്കുന്ന സസ്പെന്സ് ത്രില്ലര്, എന്റെര്റ്റൈനെര് എന്ന നിലയിലാണ് ചിത്രമെന്നാണ് സൂചന. പൊതുവെയുള്ള ഹീറോഹീറോയിന് സങ്കല്പ്പങ്ങളെ പൊളിച്ചെഴുതുന്ന രീതിയാണ് 12th മാന് സ്വീകരിച്ചിരിക്കുന്നതെന്നാണ് സൂചനകള് പറയുന്നത്. ഉണ്ണി മുകുന്ദന്, അനുശ്രീ, അദിതി രവി, ലിയോണ ലിഷോയ്, വീണ നന്ദകുമാര്, ഷൈന് ടോം ചാക്കോ, സൈജു കുറുപ്പ്, ശാന്തി പ്രിയ, പ്രിയങ്ക നായര്, ശിവദ എന്നിങ്ങനെ ഒരു വലിയ താരനിരതന്നെ ചിത്രത്തിലുണ്ട്. ആശിര്വാദ് സിനിമാസിന്റെ ബാനറില് ആന്റണി പെരുമ്ബാവൂര് നിര്മ്മിക്കുന്ന ചിത്രത്തിന്റെ ഛായാഗ്രഹണം സതീഷ് കുറുപ്പാണ്. ഇടുക്കിയില് ചിത്രത്തിന്റെ ചിത്രീകരണം പുരോഗമിക്കുകയാണ്. https:www.instagram.comreelCT1eotqgH_2?utm_sourceig_embedig_rid9ca44634977f44eca4f6afff2c109cf4